Gudbrand Bøhn

Gudbrand Bøhn (født 10. november 1839, død 18. januar 1906 i Kristiania) var en norsk fiolinist, konsertmester og pedagog opprinnelig fra Nes i Akershus.

Bøhn var sønn av fiolinisten Ole Gulbrandsen Bøhn (1803–82). Han ble 20. oktober 1870 gift i Christiania med skuespiller Alvilde Solberg.

Bøhn studerte fiolin hos Fredrik Ursin, Hubert Léonard og andre. Han debuterte i Christiania i 1860. Han var konsertmester ved Christiania Theater fra 1866 til teatret ble nedlagt i 1899.artikkel i Store norske leksikon Bøhn ble en sentral skikkelse i hovedstadens kunstnermiljø, eksempelvis startet han sammen med andre musikere jevnlige kammermusikkarrangementer i byen. 

16. november 1867 i Kristiania urframførte Bøhn med Edvard Grieg på piano Griegs Fiolinsonate nr. 2 i G-dur opus 13.Erling Dahl Jr.: Opus 13. Fiolinsonate nr. 2 i G-dur, Grieg minutt for minutt, NRK 

Bøhn var lenge landets ledende fiolinpedagog. Blant hans mest betydningsfulle studenter hører Christian Sinding, Sigurd Lie, Michael Flagstad, Harald Heide, William Farre og Johan Halvorsen.

 Referanser 

Kategori:Norske fiolinister
Kategori:Norske musikkpedagoger
Kategori:Personer fra Nes kommune i Akershus